27-28 қарашада елорданың кейбір ЖОО студенттері қашықтан оқиды
DATE: 14:03, 26 Қараша 2024 | GMT +5
TITLE: 27-28 қарашада елорданың кейбір ЖОО студенттері қашықтан оқиды
URL: https://kaz.inform.kz/news/27-28-karashada-elordanin-keybr-zhoo-studentter-kashiktan-okidi-4be426/
META: DATE: 14:03, 26 Қараша 2024 | GMT +5
TOTAL WORDS: 109
AUTHOR(S):
TEXT: «4 жоғары оқу орны — қашықтан, 2 жоғары оқу орны — ішінара қашықтан, 2 жоғары оқу орны — каникул, 5 жоғары оқу орны — дәстүрлі форматта. Оқу форматына қатысты шешімді жоғары оқу орындары академиялық саясатына сәйкес дербес қабылдайды», — деді министрлік өкілі Олжас Беркінбаев. Ал оқушылар мен колледж студенттеріне қатысты елорданың Білім басқармасының баспасөз қызметі сабақ әдеттегідей форматта өтетінін хабарлады. Айта кетсек, Мемлекет басшысы Қасым-Жомарт Тоқаевтың шақыруымен 27 қараша күні елімізге Ресей Федерациясының Президенті Владимир Путин мемлекеттік сапармен келеді. 28 қараша күні Қазақстан Президенті Қасым-Жомарт Тоқаевтың төрағалығымен ҰҚШҰ Ұжымдық қауіпсіздік кеңесінің кезекті сессиясы өтеді. Жиында аймақтық және халықаралық қауіпсіздіктің негізгі мәселелері талқыланады. Отырыс қорытындысы бойынша бірқатар құжатқа қол қойылады
